hotchpotch/miracl-hf-unified huggingface dataset:
মমতাজ বেগম (অধ্যাপক)
মমতাজ বেগম (জন্ম: ১৩ এপ্রিল ১৯৪৬) হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১৩ (সংরক্ষিত নারী আসন-১৩) আসন থেকে নির্বাচিত জাতীয় সংসদ সদস্য। তিনি ছিলেন ১৯৭০-এর নির্বাচনে বিজয়ী বঙ্গবন্ধু শেখ মুজিবুর রহমানের নেতৃত্বাধীন জাতীয় পরিষদে সাত জন নারী প্রতিনিধির একজন।
নারী উন্নয়নে বিশেষ অবদান রাখায় তিনি বাংলাদেশ সরকার কর্তৃক প্রদত্ত রোকেয়া পদক-এ ভূষিত হয়েছেন।
ডানকার্ক (২০১৭-এর চলচ্চিত্র)
ডানকার্ক (ইংরেজি: Dunkirk) হল ক্রিস্টোফার নোলান রচিত, পরিচালিত ও প্রযোজিত ২০১৭ সালের মার্কিন যুদ্ধভিত্তিক চলচ্চিত্র। এতে দ্বিতীয় বিশ্বযুদ্ধ সময়কালে ডানকার্ক থেকে সৈন্য প্রত্যাহার চিত্রিত হয়েছে। এতে অভিনয় করেছেন ফিওন হোয়াইটহেড, টম গ্লিন-কার্নি, জ্যাক লোডেন, হ্যারি স্টাইলস, অনেউরিন বারনার্ড, জেমস ডার্কি, ব্যারি কেওঘান, কেনেথ ব্র্যানা, সিলিয়ান মার্ফি, মার্ক রাইলেন্স এবং টম হার্ডি। এটি ব্রিতিশ-মার্কিন-ফরাসি-ওলন্দাজ যৌথ প্রযোজনায় নির্মিত হয় এবং পরিবেশনা করে ওয়ার্নার ব্রস.।
"ডানকার্ক" ছবিতে স্থল, জল ও আকাশপথ এই তিনটি দৃষ্টিকোণ থেকে সৈন্য প্রত্যাহার দেখানো হয়েছে। এতে অল্প সংলাপ ছিল, কারণ নোলান এতে চিত্রগ্রহণ ও সঙ্গীত দিয়ে উৎকণ্ঠা তৈরি করতে চেয়েছেন। ২০১৬ সালের মে মাসে ডানকার্কে চিত্রায়ন শুরু হয় এবং সেপ্টেম্বরে লস অ্যাঞ্জেলেসে শুটিং শেষ হয় এবং নির্মাণ পরবর্তী কাজ শুরু হয়। চিত্রগ্রাহক হয়ট ফান হয়টেমা আইম্যাক্স ৬৫ মিমি ও ৬৫ মিমি বড় ফিল্ম স্টকে চিত্রায়ন করেন। ছবিতে বাস্তবিক দৃশ্যায়ন ছিল, এবং হাজারের বেশি অতিরিক্ত শিল্পীর পাশাপাশি প্রকৃত ঘটনাকালীন ঐতিহাসিক নৌকা, ও উড়োজাহাজ ব্যবহার করা হয়েছে।
২০১৭ সালের ১৩ই জুলাই লন্ডনের ওডিয়ন লিস্টার স্কয়ারে চলচ্চিত্রটির উদ্বোধনী প্রদর্শনী অনুষ্ঠিত হয় এবং ২১শে জুলাই যুক্তরাজ্য ও যুক্তরাষ্ট্রে আইম্যাক্স, ৭০ মিমি ও ৩৫ মিমি ফরম্যাটে মুক্তি দেওয়া হয়। বিশ্বব্যাপী $৫২৫ মিলিয়ন আয় করা "ডানকার্ক" সর্বকালের সর্বোচ্চ আয়কারী দ্বিতীয় বিশ্বযুদ্ধভিত্তিক চলচ্চিত্র। ছবিটি এর চিত্রনাট্য, পরিচালনা, সঙ্গীতের সুর এবং চিত্রগ্রহণের জন্য সমাদৃত হয়; কয়েকজন সমালোচক ছবিটিকে নোলানের সেরা কাজ এবং অন্যতম সের যুদ্ধভিত্তিক চলচ্চিত্র বলে উল্লেখ করেন।
চলচ্চিত্রটি ৯০তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ পরিচালনাসহ (পরিচালনা বিভাগে নোলানের প্রথম মনোনয়ন) আটটি বিভাগে মনোনয়ন লাভ করে এবং শ্রেষ্ঠ শব্দ সম্পাদনা, শব্দ মিশ্রণ ও চলচ্চিত্র সম্পাদনা বিভাগে তিনটি পুরস্কার অর্জন করেন। এছাড়া ছবিটি ২৩তম ক্রিটিকস চয়েস পুরস্কারে আটটি বিভাগে মনোনয়ন লাভ করে এবং শ্রেষ্ঠ সম্পাদনা বিভাগে পুরস্কার লাভ করে; ৭১তম বাফটা পুরস্কারে আটটি বিভাগে মনোনয়ন লাভ করে এবং শ্রেষ্ঠ শব্দ গ্রহণ বিভাগে পুরস্কার লাভ করে, এবং ৭৫তম গোল্ডেন গ্লোব পুরস্কারে তিনটি বিভাগে মনোনয়ন লাভ করে।
পার্পেল লিফ্‌ ব্লু
পার্পেল লিফ্‌ ব্লু (বৈজ্ঞানিক নাম: "Amblypodia anita(Moore)") এক প্রজাতির মাঝারী আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
পার্পেল লিফ্‌ ব্লু এর প্রসারিত অবস্থায় ডানার আকার ৪৫-৫২ মিলিমিটার দৈর্ঘ্যের হয়।
ভারতে প্রাপ্ত পার্পেল লিফ্‌ ব্লু এর উপপ্রজাতিসমূহ হল-পার্পেল লিফ্‌ ব্লু এর দক্ষিণ এশিয়া এবং দক্ষিনপূর্ব এশিয়ার বিভিন্ন প্রান্তরে। এদের ভারতএর মুম্বাই, মধ্যপ্রদেশ, ওড়িষ্যা, বিহার, পশ্চিমবঙ্গ এছাড়া আসাম মালয়েশিয়া, জাভা তেও এদের দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ ও স্ত্রী উভয় নমুনাতেই পিছনের ডানায় লতিযুক্ত লেজ বর্তমান। উভয় ডানার নিম্নতল শুকনো পাতার মত এবং হালকা বেগুনী অথবা পার্পেল ও বাদামীর সংমিশ্রণ। যদি রং ও দাগ ছোপ এর পরিবর্তন লক্ষ্য করা যায়। সামনের দানার নিম্নপৃষ্ঠের শীর্ষভাগ থেকে পিছনের ডানার নিম্নপৃষ্ঠে টর্নাস পর্যন্ত একটি কালো আঁকাবাঁকা রেখা সর্বদা বিদ্যমান।
পুরুষ নমুনায় ডানার উপরিতল ঘন পার্পেল অথবা নীলচে বর্ণের, সামনের ডানার উপরিতলএ ১.৫ থেকে ২.৫ মিমি চওড়া কালো প্রান্তসীমারেখা খুব সরু।
স্ত্রী নমুনায়, ডানার উপরিতল কালচে বাদামী ও উভয় ডানার ডিসকাল অংশ উজ্জ্বল পার্পেল যা কখনো কখনো দেখা যায় না, বিশেষত পিছনের ডানার উপরিতলে।
দক্ষিণ আফ্রিকার কূটনৈতিক মিশনের তালিকা
এটি দক্ষিণ আফ্রিকার কূটনৈতিক মিশনসমূহের একটি তালিকা। আপার্টহাইট সমাপ্তির পরের বছর থেকেই বিশ্বজুড়ে দক্ষিণ আফ্রিকা তার কূটনৈতিক উপস্থিতি নাটকীয়ভাবে উন্নীত করে, বিশেষত আফ্রিকা মহাদেশে। এটা একমাত্র রাষ্ট্র ছিল যা বান্তুস্তানের বিভিন্ন রাজ্য যেমন ট্রান্সকেই, ভেন্দা, বোফুথাটস্বানা এবং কিস্কেইয়ে দূতাবাস প্রতিষ্ঠা করে। ১৯৯৮ সালে গণপ্রজাতন্ত্রী চীনের সাথে কূটনৈতিক সম্পর্ক প্রতিষ্ঠাকারী দেশ হিসেবে, এটা গোটাকয়েক দেশের মধ্যে একটি যারা চীন প্রজাতন্ত্র হিসেবে তাইওয়ানকে স্বীকৃতি দিয়েছিল।
দক্ষিণ আফ্রিকায় অবস্থিত কূটনৈতিক মিশনের তালিকা
এটি দক্ষিণ আফ্রিকায় অবস্থিত কূটনৈতিক মিশনসমূহের একটি তালিকা। প্রিটোরিয়ায় ১৩৩টি দূতাবাস এবং হাই কমিশন রয়েছে, এবং অনেক দেশ কেপ টাউনে দূতাবাস, হাই কমিশন বা কনস্যুলেট পরিচালনা করে থাকে এবং দক্ষিণ আফ্রিকার অন্য শহর থেকেও কনস্যুলেট পরিচালনা করে (অবৈতনিক কনস্যুলেট ব্যতীত)Many countries have either an embassy or high commission (used during the Parliamentary Session) or a consulate general in Cape Town.
Resident in London unless otherwise noted.
বালিজুড়ী এফ.এম. উচ্চ বিদ্যালয়
বালিজুড়ী এফ.এম উচ্চ বিদ্যালয় বালিজুড়ী এফ.এম উচ্চ বিদ্যালয় জামালপুর জেলার মাদারগঞ্জ উপজেলায় অবস্থিত প্রাচীনতম মাধ্যমিক বিদ্যাপীঠ। এই বিদ্যালয়ের প্রতিষ্ঠাতা হলেন হাজী ফাজেল মাহমুদ তালুকদার। ১৯১০ সালে এই বিদ্যালয় প্রতিষ্ঠা করা হয়। এই বিদ্যালয়ে আরো রয়েছে একটি মুক্ত মঞ্চ ও একটি সুন্দর পুকুর। জাতীয় দিবসগলোতে নানা রকম অনুষ্ঠানের আয়োজন করা হয় এখানে। প্রতিবছর জেএসসি পরীক্ষা এবং এসএসসি পরীক্ষায় খুবই ভালো রেজল্ট করে এই বিদ্যালয়।
শ্রী কান্তিরাভা স্টেডিয়াম
শ্রী কান্তিরাভা স্টেডিয়াম রাজ্যের প্রধান বহুমুখী স্টেডিয়াম। মূলত ফুটবল খেলার জন্য এটি ব্যবহার করা হয়।
এই মাঠে ভারত জাতীয় ফুটবল দল-এর দুটি ঘরের ম্যাচ অনুষ্ঠিত হয়। একটি কিরগিজস্তান জাতীয় ফুটবল দল-এর বিরুদ্ধে অন্যটি মাক্কাও এর বিরুদ্ধে। দুটি ম্যাচেই ভারত জয় পায়।
অনিতা মজুমদার
অনিতা মজুমদার একজন কানাডীয় অভিনেত্রী এবং নাট্যকার। তিনি সিবিসি টেলিভিশন চলচ্চিত্র মার্ডার আনভেইল্ড অভিনয়ের জন্য সর্বাধিক পরিচিত এবং চলচ্চিত্রটির জন্য ২০০৫ সালে এশিয়ান ফেস্টিভ্যাল ফিল্ম ফেস্টিভালে তিনি সেরা অভিনেত্রী পুরস্কার পান।
ভারত থেকে বাঙালি অভিবাসী পিতা-মাতার কন্যা হলেন অনিতা মজুমদার। তার জন্ম কানাডায় এবং তিনি কানাডার পোর্ট মুডি'তে  বড়ে উঠেছেন। ছয় বয়স পর্যন্ত তিনি ইংরেজিতে কথা বলতেন না তিনি বিভিন্ন নৃত্যশিল্পে প্রশিক্ষণ নেন, যার মধ্যে ভারত নাট্যম, কত্থক ও ওড়িশি রয়েছে। অনিতা মজুমদার ব্রিটিশ কলম্বিয়া বিশ্ববিদ্যালয়ে তার স্নাতক স্তরের শিক্ষা গ্রহন করেন এবং সেখান থেকে স্নাতক ডিগ্রি অর্জন করেন। বিশ্ববিদ্যালয় থেকে তিনি ইংরেজি, থিয়েটার এবং দক্ষিণ এশীয় ভাষাগুলিতে স্নাতক ডিগ্রি অর্জন করেছিলেন। ২০০৪ সালে তিনি কানাডার ন্যাশনাল থিয়েটার স্কুল থেকে স্নাতক হন।
অনিতা মজুমদারের মঞ্চস্থ প্রথম নাটক হল "টেক'স ফর্ম ওভিদ"। তিনি প্রথম একক-নারী নাটক হিসাবে ফিশ আই নাটকে আভিনয় করেন যেখানে তিনি তিনটি ভিন্ন চরিত্রে অভিনয় দিয়ে সকলের নজরে আসেন। ১৯৯৮ সালে অনিতা মছুমদার "প্রিন্সিপাল টেক এ হলিডে" নামে একটি চলচ্চিত্রে অভিনয় করেন। এই চলচ্চিত্রে একটি ছাত্রীর চরিত্রে তিনি অভিনয় করেছিলেন। এরপর তিনি সিবিসি টেলিভিশন চলচ্চিত্র মার্ডার আনভেইল্ড'য়ে ডাভিন্দের সামরা চরিত্রে নির্বাচিত হয়ন। চলচ্চিত্রটিতে তিনি একজন কানাডীয় শিখ শিল্পী জসবিন্দর কড় সিধু এর একটি কল্পনাপীক চরিত্রে আভিনয় করেছেন, যেখানে দেখানো হয় কানাডীয় শিখ শিল্পী যাকে তার পরিবারের দ্বারা হত্যা করা হয়েছিল, গোপনে ভারতীয় দরিদ্র ভারতীয় রিক্সা চালককে বিয়ে করার পরে। চলচ্চিত্রটির জন্য ২০০৫ সালের এশীয় ফেস্টিভাল ফার্স্ট ফিল্মসে তিনি অভিনয়ের জন্য শ্রেষ্ঠ অভিনেত্রীর পুরস্কার পান। তারপর তিনি একটি নারী-নাটক দি মিসফিট লিখেছিলেন। আনিতা মজুমদারকে ডাইভার্টেডে এস আলিয়া নামে নির্বাচিত হন, যেখানে দেখানও একজন যাত্রী ১১ সেপ্টেম্বরের বিমান হামলার ফলে বিমানটি বিধ্বস্ত হয় এবং শবন অ্যাশমোরের প্রেমে পড়ে। তিনি দীপা মেহতা'র লেখা উপন্যাস থেকে নির্মিত মিডনাইটস চিলড্রেন চলচ্চিত্রে  এমারল্ড চরিত্রে আভিনয় করেন। ২০১২ সালে গ্যুইন ক্র্যাফোর্ডের ওয়াইল্ড ওয়েস্ট নামে একটি চলচ্চিত্রে অনিতা মজুমদার লিজ নামে একটি চরিত্রে অভিনয় করেন। ২০১৪ সালে "সেম সেম বাট ডিফারেন্ট" নামে একটি নাটকে তিনি অভিনয় করেছেন।
তিনি চলচ্চিত্র, টেলিভিশন ও মঞ্চে অভিনয় করেছেন। 
অনিতা মজুমদার অভিনীত চলচ্চিত্র ও টেলিভিশন অনুষ্ঠানগুলি হল:
অনিতা মজুমদার অভিনীত মঞ্চস্থ অনুষ্ঠানগুলি হল:
টালিগঞ্জ বিধানসভা কেন্দ্র
টালিগঞ্জ(বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ ২৪ পরগনা জেলার একটি বিধানসভা কেন্দ্র। কলকাতার পাশ্ববর্তী কেন্দ্র টালিগঞ্জ।
২০০২ সালে গঠিত ভারতের সীমানা পুনর্নির্ধারণ কমিশনের নির্দেশিকা অনুসারে কলকাতা পৌরসংস্থার ৯৪, ৯৫, ৯৭, ৯৮, ১০০, ১১১, ১১২, ১১৩ এবং ১১৪ নং ওয়ার্ড নিয়ে ১৫২ নং টালিগঞ্জ বিধানসভা কেন্দ্রটি গঠিত হয়েছে।
টালিগঞ্জ বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে টালিগঞ্জ বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত ছিল।
জিনা হাসপেল
জিনা চেরি হাসপেল (জন্ম: ১ অক্টোবর, ১৯৫৬) যুক্তরাষ্ট্রের একজন গোয়েন্দা কর্মকর্তা যিনি কেন্দ্রিয় গোয়েন্দা সংস্থা সেন্ট্রাল ইন্টেলিজেন্স এজেন্সি (সিআইএ)’র উপ পরিচালকের দায়িত্ব পালন করছেন। তাঁকে ২০১৭ সালের ফেব্রুয়ারি মাসে যুক্তরাষ্ট্রের প্রেসিডেন্ট ডোনাল্ড ট্রাম্প এ পদে নিয়োগ দেন। ২০১৮ সালের ১৩ মার্চ জিনা হাসপেলকে (সিআইএ)’র পরিচালক হিসেবে নিয়োগ দেন। এর আগে এ পদে কর্মরত ছিলেন মাইক পম্পেও। যুক্তরাষ্ট্রের সিনেট এ নিয়োগ নিশ্চিত করতে জিনা হাসপেল হবেন সিআইএ’র প্রথম নারী পরিচালক। জিনা হাসপেল ২০০২ সালে থাইল্যান্ডে সিআইএ’র দায়িত্বে থাকাকালীন সময়ে বন্দীদের উপর নির্যাতনের ব্যাপারে বেশ সমালোচিত হন।
২০১৮ সালের ১৩ মার্চ জিনা হাসপেলকে (সিআইএ)’র পরিচালক হিসেবে নিয়োগ দেন। এর আগে এ পদে কর্মরত ছিলেন মাইক পম্পেও। যুক্তরাষ্ট্রের সিনেট এ নিয়োগ নিশ্চিত করতে জিনা হাসপেল হবেন সিআইএ’র প্রথম নারী পরিচালক।
কাউন্টার টোরোরিজমে অসাধারণ ভূমিকার জন্য জিনা হাসপেল জর্জ এইচ. ডব্লিউ বুশ পুরস্কারসহ একাধিক পুরস্কারে ভূষিত হয়েছেন। এছাড়াও তিনি পেয়েছেন ডোনোভান পুরস্কার, ইন্টেলিজেন্স মেডেল অব মেরিট, প্রেসিডেন্সিয়াল র‌্যাংক পুরস্কার পেয়েছেন তিনি।
অঞ্জলি ইলা মেনন
অঞ্জলি ইলা মেনন (জন্ম: ১৯৪০) ভারতের সমসাময়িক শিল্পীদের মধ্যে তিনি নেতৃস্থানীয় একজন। তার ছবিগুলি বেশ কিছু বড় সংগ্রহের মধ্যে রয়েছে। ২০০৬ সালে ক্যালিফোর্নিয়ার সানফ্রান্সিসকোতে এশীয় আর্ট মিউজিয়াম কর্তৃক তাঁর কাজ "যাত্রা" গৃহীত হয়। তার পছন্দসই কাজের মাধ্যমটি হল  মেসোনাইটের উপর তেল, যদিও সে কাঁচ এবং জল রং সহ অন্যান্য মিডিয়াম বা মাধ্যমে কাজ করেছে।  তিনি একজন সুপরিচিত চিত্রশিল্পী। ২০০০ সালে তিনি পদ্মশ্রী পুরস্কার পান। তিনি নিউ দিল্লিতে বাস করেন এবং কাজ করেন।
অঞ্জলি ইলা মেনন ১৭ জুলাই, ১৯৪০ সালে ব্রিটিশ ভারতে বাংলার [বর্তমানে পশ্চিমবঙ্গে] বনপুর শহরে বাঙালি ও আমেরিকান মিশ্র পরিবারে  জন্মগ্রহণ করেন। তিনি তামিলনাড়ুর নিলগিরি পাহাড়ের লোগাতলে লরেন্স স্কুলে  গিয়েছিলেন। ১৫ বছর বয়সে তিনি স্কুলে চলে গেলে তিনি কয়েকটি পেইন্টিং বিক্রি করে দিয়েছিলেন। মুম্বাইয়ের ইনস্টিটিউট অফ ফলিত আর্ট এবং পরবর্তীতে দিল্লি বিশ্ববিদ্যালয় থেকে ইংরেজি সাহিত্যে ডিগ্রি অর্জন করেন, যেখানে তিনি বিখ্যাত মহিলা কলেজ মিরান্ডা হাউস'য়ে অধ্যয়ন করেন। এই সময়ে, তিনি মোডিগ্লিয়ানি, এবং ভারতীয় চিত্রশিল্পী এম এফ হুসেন এবং অমৃতা শেরগিলের কাজের প্রতি আকৃষ্ট হন। ১৮ বছর বয়সে, তিনি বিভিন্ন শৈলীর ৫৩ টি পেইন্টিং সহ একটি একক প্রদর্শনী অনুষ্ঠিত করেন। ১৯৫৯ থেকে ১৯৬১ সাল পর্যন্ত প্যারিসে ইক্লল দেস বিওস-আর্টসে পড়াশোনা করার সময় তাঁর সৃজনশীল প্রতিভার জন্য তাঁকে ফরাসি সরকার বৃত্তি প্রদান করে। বাড়িতে ফিরে আসার আগে, তিনি ইউরোপ এবং পশ্চিম এশিয়ায় ব্যাপকভাবে ভ্রমণ করেন এবং রোমানিয়াস এবং বাইজানটাইন শিল্প অধ্যয়নরত।
অঞ্জলি ইলা মেনন এর পছন্দের মাধ্যমটি ছিল মেসোনাইটের উপর তেলর ব্যবহার, সেটি এলার্ণিস রং এবং পাতলা ধুলা দ্বারা ব্যবহার করে প্রয়োগ করে। তেল পেইন্টিং এবং মুরালস ছাড়াও, তিনি কম্পিউটার গ্রাফিক্স এবং কাচ সহ অন্যান্য অন্যান্য মাধ্যমে কাজ করেছেন। তিনি তার ধর্মীয়-থিমযুক্ত কাজ, প্রতিকৃতি এবং নন্দের কাজের জন্য সুপরিচিত, যে কাজগুলি একটি স্পন্দনশীল রঙের প্যালেট অন্তর্ভুক্ত করা হয়েছে এবং এটি কিউবি থেকে ইউরোপীয় রেনেসাঁদের শিল্পীদের স্মরণ করিয়ে দেয় এমন বিভিন্ন ধরণের শৈলীতে রচিত হয়েছে। ১৯৯৭ সালে প্রথমবারের মত তার অ-প্রতীকী কাজ, বৌদ্ধ বিমূর্ত সহ প্রদর্শিত। তিনি প্যারিস, আলজিয়ার্স, এবং সাও পাওলো বিয়েনালেসে এবং নয়া দিল্লীতে তিনটি ত্রৈন্যালালে ভারতের প্রতিনিধিত্ব করেন।
অঞ্জলি ইলা মেনন তার শৈশব প্রেম, রাজা মেননকে বিয়ে করেন, যিনি একজন ভারতীয় নৌবাহিনীর কর্মকর্তা, পরে অ্যাডমিরাল হিসেবে অবসর গ্রহণ করেন। তাদের বিয়ের পর থেকে তিনি ভারতে, মার্কিন যুক্তরাষ্ট্র, ইউরোপ, জাপান এবং পূর্ববর্তী ইউএসএসআরতে বসবাস করেছেন এবং এই সব  দেশে তার চিত্রের পঁয়তাল্লিশটি একক প্রদর্শনী করেছেন। তিনি একটি সুপরিচিত চিত্রশিল্পী এবং বিভিন্ন অনুষ্ঠানগুলিতে ভারতকে প্রতিনিধিত্ব করেছেন।আঞ্জোলি ইলা মেনন-এর প্রায় ৩০ টি প্রদর্শনী লন্ডনের ব্ল্যাক হিট গ্যালারি, বন শহরের গ্যালার রডিকে, ওয়াশিংটনের উইনস্টন গ্যালারি, ইউএসএসআর-এর ডামা খোদোঝিঙ্কভ, নিউ দিল্লির রবীন্দ্রভবন শ্রীধরণী গ্যালারী, কলকাতার একাডেমী অফ ফাইন আর্টস, মাদ্রাজের দি গ্যালারি, বোম্বের জাহাঙ্গীর গ্যালারি, কেমুনল্ড গ্যালারী, তাজ গ্যালারি এবং হংকং-এর মায়া গ্যালারী যাদুঘর অ্যানডেক্সে অনুষ্ঠিত হয়েছে।  ১৯৮৮ সালে বোম্বেতে একটি পূর্বাপর প্রদর্শনী অনুষ্ঠিত হয় এবং তিনি ফ্রান্স, জাপান, রাশিয়া ও মার্কিন যুক্তরাষ্ট্রের বিভিন্ন আন্তর্জাতিক অনুষ্ঠানগুলিতে অংশগ্রহণ করেন। বেসরকারি ও কর্পোরেট সংগ্রহের পাশাপাশি তাঁর চিত্রগুলি ভারত ও বিদেশের জাদুঘরের মাধ্যমে সংগৃহীত হয়েছে।
ফরহাদনগর ইউনিয়ন
ফরহাদনগর বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।
আদমশুমারী ২০১১ প্রতিবেদন অনুযায়ী ফরহাদনগর ইউনিয়নের লোকসংখ্যা প্রায় ৪০,০০০ জন। এর মধ্যে উত্তর ফরহাদনগরে ৮২০ জন, মধ্যম ফরহাদনগর ৮৪০ জন, দক্ষিণ ফরহাদনগর ৭৫৩, চরকালীদাস ৯৮৫ জন, পূর্ব সুলতান পুর ৬৭০ জন, নৈরাজ পুর ৭২০ জন, কাটা মোবারক ঘোনা ৬৭৫ জন, সুবল পুর ৬০৯ জন, চরকালীদাস/চরলালা ৮৯২ জন।
ফেনী সদর উপজেলার দক্ষিণ-পূর্বাংশে ফরহাদনগর ইউনিয়নের অবস্থান। এ ইউনিয়নের উত্তরে ফাজিলপুর ইউনিয়ন; পশ্চিমে লেমুয়া ইউনিয়ন; দক্ষিণ-পশ্চিমে কালিদাস পাহালিয়া নদী, সোনাগাজী উপজেলার নবাবপুর ইউনিয়ন ও আমিরাবাদ ইউনিয়ন; দক্ষিণে ফেনী নদী ও চট্টগ্রাম জেলার মীরসরাই উপজেলার ধুম ইউনিয়ন এবং পূর্বে মুহুরী নদী ও ছাগলনাইয়া উপজেলার ঘোপাল ইউনিয়ন অবস্থিত।
ফরহাদনগর ইউনিয়ন ফেনী সদর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রাম গুলো হল:
এই ইউনিয়নে ১০টি সরকারী প্রাথমিক বিদ্যালয়, ৩টি উচ্চ বিদ্যালয় এবং ২টি মাদ্রাসা রয়েছে।
দ্য থিওরি অব এভরিথিং (২০১৪-এর চলচ্চিত্র)
দ্য থিওরি অব এভরিথিং ( হল ২০১৪ সালে মুক্তিপ্রাপ্ত ব্রিটিশ জীবনীমূলক প্রণয়ধর্মী নাট্য চলচ্চিত্র। এটি পরিচালনা করেন জেমস মার্শ এবং জেন হকিং রচিত স্মৃতিকথা "ট্রাভেলিং টু ইনফিনিটি: মাই লাইফ উইথ স্টিভেন" অবলম্বনে চিত্রনাট্য রচনা করেন অ্যান্থনি ম্যাককার্টেন। কেমব্রিজ বিশ্ববিদ্যালয়ের পটভূমিতে নির্মিত ছবিটিতে তাত্ত্বিক পদার্থবিদ স্টিভেন হকিংয়ের জীবনী ও তার স্ত্রী জেনের সাথে তার সম্পর্ক, তার অ্যামিওট্রফিক ল্যাটারাল স্কেরোসিসের চিকিৎসা ও পদার্থবিজ্ঞানে তার সাফল্যের চিত্র তুলে ধরা হয়েছে।
এতে স্টিভেনের ভূমিকায় অভিনয় করেন এডি রেডমেইন, এবং তার স্ত্রী জেনের ভূমিকায় অভিনয় করেন ফেলিসিটি জোন্স। এছাড়া অন্যান্য পার্শ্ব চরিত্রে অভিনয় করেন চার্লি কক্স, এমিলি ওয়াটসন, সিমন ম্যাকবার্নি, ক্রিস্টিয়ান ম্যাককে, হ্যারি লয়েড এবং ডেভিড থেওলিস। ২০১৪ সালের ৭ই সেপ্টেম্বর টরন্টো আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয় এবং ২০১৫ সালের ১লা জানুয়ারি যুক্তরাজ্যে মুক্তি পায়।
চলচ্চিত্রটি ইতিবাচক সমালোচনা অর্জন করে এবং সঙ্গীত, চিত্রগ্রহণ ও অভিনয়, বিশেষ করে এডি রেডমেইনের কাজ সমাদৃত হয়, এবং তিনি বিভিন্ন পুরস্কার আয়োজন ও চলচ্চিত্র উৎসব থেকে মনোনয়ন লাভ করে এবং শ্রেষ্ঠ অভিনেতার জন্য একাডেমি পুরস্কার লাভ করেন। এছাড়া চলচ্চিত্রটি শ্রেষ্ঠ চলচ্চিত্র, জোন্স শ্রেষ্ঠ অভিনেত্রী, ম্যাককার্টেন শ্রেষ্ঠ উপযোগকৃত চিত্রনাট্য, এবং জোহানসন শ্রেষ্ঠ মৌলিক সুর বিভাগে মনোনয়ন লাভ করে। চলচ্চিত্রটি ১০টি বাফটা পুরস্কারের মনোনয়ন লাভ করে এবং শ্রেষ্ঠ ব্রিটিশ চলচ্চিত্র, শ্রেষ্ঠ অভিনেতা ও শ্রেষ্ঠ উপযোগকৃত চিত্রনাট্যের পুরস্কার জয় করে। ছবিটি ৭২তম গোল্ডেন গ্লোব পুরস্কারে চারটি বিভাগে মনোনয়ন লাভ করে এবং শ্রেষ্ঠ নাট্য অভিনেতা ও শ্রেষ্ঠ মৌলিক সুরের পুরস্কার জয় করে। এছাড়া ছবিটি তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করে এবং শ্রেষ্ঠ অভিনেতা বিভাগে পুরস্কার জয় করে।
জিরাত কাতিলিম
জিরাত কাতিলিম হল তুরস্কের একটি সরকারি মালিকানাধীন অংশগ্রহণমূলক ব্যাংক। ব্যাংকটি ২০১৫ সালের ১২ই মে তারিখে প্রতিষ্ঠিত হয় এবং এটি সম্পূর্ণরূপে তুরস্ক কোষাগারের মালিকানাধীন। জিরাত কাতিলিম হল জিরাত ফিন্যান্স গ্রুপের একটি সদস্যয়, যার অধীনে রয়েছে ২০১৬ সালের হিসাব অনুযায়ী সম্পত্তি ও শাখার দিক থেকে তুরস্কের বৃহত্তম ব্যাংক জিরাত ব্যাঙ্কেসি। এর স্লোগান হল "Paylaştıkça daha fazlası" (তুর্কি: "ভাগ করলে আরও বাড়ে।")।
২০১৫ এর ২৯শে মে তারিখে এর উদ্বোধনী অনুষ্ঠান পালিত হয়, দিনটি ছিল কনস্টান্টিনোপল পতন দিবস এবং তুরস্কের রাষ্ট্রপতি অনুষ্ঠানে উপস্থিত ছিলেন। ব্যাংকের প্রথম একাউন্টটি খোলেন রাষ্ট্রপতি এরদোয়ান।
ব্যাংকের লোগো অনেকটাই জিরাত ব্যাংকের অনুরূপ, যার উভয়েতেই ব্যাংকের আদ্যক্ষর ZB ও ZK এর সঙ্গে "গম্যের শীষের" প্রতীক রয়েছে।
সুমিত সরকার
সুমিত সরকার (জন্ম: ১৯৩৯ সাল) হলেন আধুনিক ভারতের একজন একজন বিখ্যাত ভারতীয় ঐতিহাসিক। তার জন্ম ব্রিটিশ ভারতের (বর্তমানে পশ্চিমবঙ্গ) বাংলা প্রেসিডেন্সির কলকাতা শহরে। তিনি বাংলা ভাষায় লিখিত "স্বদেশী আন্দোলন" বইয়ের লেখক। এছাড়ার তিনি "মর্ডান টাইমস", "রাইটিং সোশ্যাল হিস্ট্রি", "মর্ডান ইন্ডিয়া" সহ বহু বই লিখেছেন।
তিনি কলকাতার প্রেসিডেন্সি কলেজ ও কলকাতা বিশ্ববিদ্যালয়ে পড়াশোনা করেন। তিনি কলকাতা বিশ্ববিদ্যালয়ের একটি লেকচারার হিসেবে বহু বছর ধরে শিক্ষা লাভ করেন এবং পরে বর্ধমান বিশ্ববিদ্যালয়ের রিডার হিসাবে। তিনি দিল্লি বিশ্ববিদ্যালয়ের ইতিহাস বিভাগের অধ্যাপক ছিলেন।
তিনি সাবালটেনশন স্টাডিজ কালেক্টিভের প্রতিষ্ঠাতা সদস্য ছিলেন, কিন্তু পরে প্রকল্পটি থেকে নিজেকে দূরে রাখেন। তিনি উল্লেখ করেছেন যে পার্থ চট্টোপাধ্যায় জার্নাল পরবর্তী বিষয় সেইসাথে বই দ্বারা তৈরি আর্গুমেন্টে আজ্ঞাগুলি তুলে ধরেছে সেগুলি আধ্যাত্মিকতা, জাতি-রাষ্ট্র এবং ধর্মনিরপেক্ষতার সমালোচনা করেছে যা হিন্দুদের অধিকার নিয়ে স্বদেশী সমালোচনার সঙ্গে যুক্ত ছিল। তাঁর দৃষ্টিভঙ্গিতে এই ত্রুটিটি প্রাথমিক প্রজেক্টের একটি মৌলিক বিভ্রান্তিতে ধরা পড়েছিল যা অভিজাত ও সাবাল্টন ডোমেইনের মধ্যে  সম্পূর্ণ আলাদা ছিল। তিনি প্রসিদ্ধ ঐতিহাসিকদের একটি পরিবারে জন্মগ্রহণ করেন। তাঁর পিতা সুশোভন সরকার ছিলেন একজন অগ্রণী ইতিহাসবিদ এবং তাঁর বড় বোন শিপ্রা সরকার ছিলেন একজন বিখ্যাত ইতিহাসবিদ এবং শিক্ষাবিদ। তাঁর মা রেবা, কিংবদন্তি পরিসংখ্যানবিদ প্রশান্ত চন্দ্র মহলানবীশ এর সবচেয়ে ছোট বোন ছিলেন। তাঁর স্ত্রী তানিকা সরকার ঐতিহাসিক এবং সুপরিচিত শিক্ষাবিদ সুকুমারী এবং অমল ভট্টাচার্যের কন্যা। ২৪ জানুয়ারী ২০১৮ সালে যাদবপুর বিশ্ববিদ্যালয়ের স্কুল অব উইমেন স্টাডিজ'য়ে অনুষ্ঠিত ৩৪ তম বার্ষিক পশ্চিমবঙ্গ ইতিহাস সংসদ-এর (English:Sahitya Samaj Itihas) সম্মেলনে সুশভন সরকার মেমোরিয়াল লেকচার (১৯৯৬-২০১৬)-এ অংশ নিয়েছিলেন এবং তিনি তার লেখা সাহিত্য সমাজ ইতিহাস (English: Sahitya Samaj Itihas) বইটি প্রকাশ করেন।
২০০৪ সালে তার সামাজিক ইতিহাসের উপর লেখা বইয়ের জন্য সাহিত্যে রবীন্দ্র পুরস্কার পুরস্কার লাভ করেন পশ্চিমবঙ্গ সরকারের থেকে। তিনি পশ্চিমবঙ্গ সরকারকে দেশের কৃষকদের চাষের জমি থেকে বহিষ্কার প্রতিবাদে ২০০৭ সালে পুরস্কার ফিরিয়ে দিয়েছে।
তিনি ইন্ডিয়ান কাউন্সিল অফ হিস্টোরিয়াল রিসার্চ (আইসিএইচআর) -এর স্বাধীনতা প্রকল্পের আধিনে একটি লেখনি লেখেন, যার প্রকাশনাটি ২০০০ সালে ভারতীয় জনতা পার্টি (বিজেপি) দ্বারা প্রভাবিত ভারতের তৎকালীন সরকারের প্রভাবের অধীনে আইসিএইচআর কর্তৃক অবরুদ্ধ হয়। ২০০৪ সালের সাধারণ নির্বাচনের পর কংগ্রেস পার্টি ক্ষমতায় আসার পর তার লেখা ভলিউম প্রকাশের জন্য ভারত সরকারের দ্বারা অনুমতি দেওয়া হয়।
টালিথা বেইটম্যান
টালিথা ইলিয়ানা বেইটম্যান (জন্ম সেপ্টেম্বর ৪,২০০১) হলেন একজন মার্কিন অভিনেত্রী। বেইটম্যান, ২০১৩ সালে মার্কিন টেলিভিশন চ্যানেল এবিসি-এ প্রচারিত হাস্যরস দৃশ্যকাব্যের ছোট পর্দার ধারাবাহিক "দ্য মিডল"-এ একজন শিশু অভিনয় শিল্পী হিসেবে হাজির হন, এর পরবর্তীতে ২০১৫ সালে তিনি মার্কিন স্বাধীন চলচ্চিত্র "সো বি. ইট"-এ মূল ভূমিকায় অভিনয় করেন, এছাড়াও ২০১৭ সালে মুক্তিপ্রাপ্ত অধীরতামূলক মার্কিন চলচ্চিত্র ""-এ শিরোনামিক ভূমিকায় অভিনয় করেন।
বেইটম্যান, মার্কিন যুক্তরাষ্ট্রের দক্ষিন ক্যালিফোর্নিয়া'তে বসবাস করেন। তিনি তার নয় জন সহোদরের মধ্যে অষ্টম, এবং তিনি মার্কিন অভিনেতা গ্যাবরিয়েল বেইটম্যান-এর বোন।
বেইটম্যান, প্রথমবারের মত ছোট পর্দায় হাজির হন, মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক "দ্য মিডল"-এর ২০১৩ সালের সিজনের মধ্যে একটি ছোট ভূমিকায়। তিনি ছোট পর্দার ধারাবাহিকের, ছোট পর্দার "মেইকার শ্যাক এজেন্সি" এবং "মামা ডেলাস" নামক দুটি টেলিছবিতেও হাজির হয়েছেন, তবে এইগুলোর মধ্যে একটিও সম্প্রচার করা হয়নি, এছাড়াও তিনি মার্কিন টেলিভিশন চ্যানেল দ্য সিডডব্লিউ-এ প্রচারিত হাস্যরসাত্বক দৃশ্যকাব্যের ধারাবাহিক "হার্ট অব ডিক্সি"-এ তিনটি পর্বে অভিনয় করেছেন, তখন ২০১৫ সালের সেই সিজনটিতে তিনি "স্কার্লেট কিনচেইড" হিসেবে আবর্তক ভূমিকায় অভিনয় করেছিলেন।
মেইটম্যান, মার্কিন দৃশ্যকাব্যিক স্বাধীন চলচ্চিত্র "সো বি. ইট"-এ "হেইডি ডিমাথ" হিসেবে মূল বা মুখ্য ভূমিকায় অভিনয় করেন, যেটি ২০১৫ সালে চিত্রায়ন হয়েছিল, এবং ২০১৭ সালে মুক্তি পায়। বেইটম্যান, ২০১৭ সালে মুক্তিপ্রাপ্ত আলোচিত মার্কিন অধীরতামূলক দৃশ্যকাব্যের চলচ্চিত্র "" (যেটি ২০১৪ সালে মুক্তিপ্রাপ্ত একই নামের মার্কিন চলচ্চিত্রের কাহিনী থেকে গৃহীত)-এ জ্যানিস/এনাবেলে হিসেবে শিরোনামিক ভূমিকায় অভিনয় করেন, এবং ২০১৭ সালে মুক্তিপ্রাপ্ত আকস্মিক দুর্যোগের ঘটনাবহুল দৃশ্যকাব্যের মার্কিন চলচ্চিত্র "জিওস্টর্ম"-এ একটি ভূমিকায় অভিনয় করেছেন।
প্রথম বিশ্বযুদ্ধের নৌযুদ্ধ
প্রথম বিশ্বযুদ্ধের নৌযুদ্ধ মূলত: মিত্রশক্তির তুলনামূলকভাবে বিশালাকার নৌবহর ও চতুর্দিকে ঘেরাও করা অবস্থান দ্বারা কেন্দ্রীয় শক্তিকে সমুদ্র অঞ্চলে বাঁধা দেয়ার প্রচেষ্টা এবং কেন্দ্রীয় শক্তির এই অবরোধ অতিক্রম অথবা সাবমেরিন ও রেইডার দিয়ে যুক্তরাজ্য এবং ফ্রান্সের ওপর কার্যকরী অবরোধ আরোপ করার প্রচেষ্টা দ্বারা বৈশিষ্ট্যমন্ডিত ছিল৤
পটভূমি:
বিংশ শতাব্দীর প্রথমভাগে বিধ্বংসী যুদ্ধজাহাজ নির্মাণে ব্রিটেন এবং জার্মানির মধ্যকার নৌশক্তি বৃদ্ধির প্রতিযোগিতা নিয়ে বেশ কয়েকটি বইয়ে আলোচনা করা হয়েছে৤ জার্মানির বিংশ শতাব্দীর প্রভাবশালী নৌশক্তি ও সমুদ্রবাহিত বাণিজ্যের ওপর নির্ভরশীল দ্বীপরাষ্ট্র যুক্তরাজ্যের সমপর‌্যায়ের নৌবহর নির্মাণের প্রচেষ্টাকে প্রায়ই এ দুই দেশের মধ্যে শত্রুতার একটি প্রধান কারণ বলে অভিহিত করা হয়, যা যুক্তরাজ্যকে প্রথম বিশ্বযুদ্ধে অংশগ্রহণের দিকে পরিচালিত করেছিল৤ জার্মানির নেতৃবর্গ এমন একটি নৌশক্তি গঠন করতে চেয়েছিল যা তাদের বৈদেশিক বাণিজ্য ও ঔপনিবেশিক সাম্রাজ্যকে বৃটেনের কৃপার ওপর নির্ভরশীলতা থেকে মুক্তি দিতে সক্ষম, কিন্তু এমন একটি নৌবহর অবধারিতভাবেই ব্রিটেনের নিজ বাণিজ্য ও সাম্রাজ্যের জন্য হুমকি হয়ে দাঁড়াতো৤
প্রথম মরক্কো সংকটের (মরক্কোর ঔপনিবেশিক অবস্থাকে কেন্দ্র করে, মার্চ ১৯০৫ ও মে ১৯০৬ এর মধ্যবর্তী সময়ে) পর থেকেই তাদের নিজ নিজ নৌশক্তি বৃদ্ধি করার প্রতিযোগিতা চলছিল৤ যাহোক, ঘটনাপ্রবাহ এদিকে পরিচালিত হয়: ক্যাপ্টেন আলফ্রেড থায়ের মাহান ছিলেন একজন মার্কিন নৌ কর্মকর্তা যিনি ব্রিটিশ নৌবাহিনীর ইতিহাসে অত্যন্ত আগ্রহী ছিলেন৤ ১৮৮৭ সালে তিনি The Influence of Sea Power upon History নামে একটি বই প্রকাশ করেন৤ এই বইয়ের মূল বিষয় ছিল আধুনিক বিশ্বের বুনিয়াদ হিসেবে নৌ আধিপত্য৤ তিনি দাবি করেন যে রোম থেকে শুরু করে যুক্তরাজ্য পর্যন্ত যে জাতিই সমুদ্রের আধিপত্য পেয়েছে সে জাতিই উন্নত ও সমৃদ্ধ হয়েছে৤ পক্ষান্তরে যে জাতি নৌ আধিপত্যে পিছিয়ে পড়েছে, যেমন হানিবালের কার্থেজ বা নেপোলিয়নের ফ্রান্স, তা সমৃদ্ধশালী হতে পারেনি৤ তিনি ধারণা করেন যে ব্রিটেন বিশ্বের সমুদ্রাঞ্চল নিয়ন্ত্রণ করার লক্ষ্যে নৌবাহিনী গঠনের জন্য যা করেছে তা অন্যরাও করতে পারে- এমনকি করা অপরিহার্য, যদি তারা সম্পদ ও সাম্রাজ্যের প্রতিযোগিতায় টিকে থাকতে চায়৤
নৌ-শক্তি বৃদ্ধির প্রতিযোগিতা:
মাহানের গবেষণা অত্যন্ত প্রভাবশালী ছিল এবং তা বিশ্বজুড়ে নব উদ্যমে নৌ শক্তি অর্জনের এক বিস্ফোরণ ঘটায়৤ যুক্তরাষ্ট্রের কংগ্রেস অনতিবিলম্বে তিনটি যুদ্ধজাহাজ (দুই বছর পর একটি চতুর্থ USS Iowa সহ) নির্মাণের নির্দেশ দেয়৤ জাপান, যার ব্রিটিশ প্রশিক্ষিত নৌবাহিনী সুশিমার যুদ্ধে রাশিয়ান নৌবহরকে সম্পূর্ণরূপে পরাজিত করে, লড়াইয়ের ক্ষেত্রে নৌশক্তিকে একটি প্রভাবশালী বিষয়রূপে পুনঃপ্রতিষ্ঠিত করে৤ যাহোক, এ বইয়ের সবচেয়ে বেশি প্রভাব পড়ে জার্মানিতে৤ জার্মান সম্রাট দ্বিতীয় উইলহেম যখন তার দাদী রাণী ভিক্টোরিয়াকে দেখতে যান তখন তাকে রাজকীয় নৌবাহিনীতে নিয়ে আসা হয়৤ তার মা বলেন, “উইলহেমের একটি পরিকল্পনা হলো এমন একটি নৌবাহিনী গঠন করা যা ব্রিটিশ নৌবাহিনীর চেয়েও বড় ও শক্তিশালী হবে”৤ ১৮৯৮ সালে প্রথম ও এর দুই বছর পর দ্বিতীয় জার্মান নৌ আইন জারি হয়, যা দেশটির নির্মাণিতব্য জাহাজের সংখ্যা দ্বিগুণ করে তোলে তথা পরবর্তী ২০ বছরে ১৯ টি ব্যাটলশিপ ও ২৩টি ক্রুজার নির্মাণের প্রকল্প হাতে নেয়৤ পরবর্তী এক দশকে জার্মানি অস্ট্রিয়ার চেয়েও নিচে থাকা নৌ র‌্যাংকিং থেকে বিশ্বের দ্বিতীয় বৃহত্তম রণতরী বহরের অধিকারী দেশে পরিণত হয়৤ ট্রাফালজারের যুদ্ধের পর এই প্রথম ব্রিটেন একটি আগ্রাসী ও বাস্তবিকই বিপজ্জনক প্রতিদ্বন্দ্বীর মুখোমুখি হয়৤
আবেদা চৌধুরী
আবেদা চৌধুরী (জন্ম: ১৫ এপ্রিল ১৯৪২) হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১২ (সংরক্ষিত নারী আসন-১২) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে বৃহত্তর সিলেট থেকে নির্বাচিত সংরক্ষিত মহিলা আসনের সর্বপ্রথম সংসদ সদস্য।
আবেদা চৌধুরী মৌলভীবাজার জেলার কুলাউড়া উপজেলার কানিশাইল ইউনিয়নের হাজিপুর গ্রামে ১৯৪২ সালের ১৫ এপ্রিল (মতান্তরেঃ ১৯৪০ সালের ৫ মে) জন্ম গ্রহণ করেন।
আবেদা চৌধুরী সিলেট অঞ্চলের মুক্তিযুদ্ধের সংগঠক হিসাবে বিশেষভাবে পরিচিত।
২০১৪ সালে সিলেট সরকারি মহিলা কলেজের ৭৫ বছর পূর্তি উৎসবে ১১ জন কৃতি শিক্ষার্থীকে সম্মাননা জানানো হয় যাদের অন্যতম হলেন আবেদা চৌধুরী।
ব্রিটিশ হাই কমিশন, ঢাকা
ঢাকায় অবস্থিত যুক্তরাজ্যের হাই কমিশন হচ্ছে বাংলাদেশে নিযুক্ত যুক্তরাজ্যের প্রধান কূটনৈতিক মিশন। এটা বারিধারা শহরতলীর ইউনাইটেড নেশন্স সড়কে অবস্থিত। এর বর্তমান হাই কমিশনার হচ্ছেন এলিসন ব্ল্যাক, যাকে ২০১৬ সালে নিয়োগ দেয়া হয়।
৪ ফেব্রুয়ারি ১৯৭২ সালে ব্রিটেন বাংলাদেশকে স্বীকৃতি দেয়, যা অন্যান্য ইউরোপীয় এবং কমনওয়েলথ দেশ থেকেও বাংলাদেশকে স্বীকৃতি এনে দেয় এবং ১৯৭২ সালের ১৮ এপ্রিল কমনওয়েলথ অন্তর্ভুক্ত হয়। ১৯৭২ সালে ব্রিটেন বাংলাদেশের রাজধানী ঢাকায় একটি হাই কমিশন প্রতিষ্ঠা করে, বাংলাদেশে নিযুক্ত প্রথম ব্রিটিশ হাই কমিশনার ছিলেন এন্টোনি গোল্ড্‌স।
কণিকা বিশ্বাস
কণিকা বিশ্বাস হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১১ (সংরক্ষিত নারী আসন-১১) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে বৃহত্তর ফরিদপুর থেকে নির্বাচিত সংরক্ষিত মহিলা আসনের সর্বপ্রথম সংসদ সদস্য।
কণিকা বিশ্বাস ফরিদপুর অঞ্চলের মুক্তিযুদ্ধের সংগঠক হিসাবে বিশেষভাবে অবদান রেখেছেন।
রাইখালী ইউনিয়ন
রাইখালী বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।
রাইখালী ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।
২০১১ সালের পরিসংখ্যান অনুযায়ী রাইখালী ইউনিয়নের লোকসংখ্যা ২০,১২৫ জন। এর মধ্যে পুরুষ ১০,৭৩৮ জন এবং মহিলা ৯,৩৮৭ জন।
কাপ্তাই উপজেলার দক্ষিণাংশে রাইখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের পূর্বে চিৎমরম ইউনিয়ন; উত্তরে কর্ণফুলি নদী ও চন্দ্রঘোনা ইউনিয়ন; পশ্চিমে কর্ণফুলি নদী, চন্দ্রঘোনা ইউনিয়ন ও চট্টগ্রাম জেলার রাঙ্গুনিয়া উপজেলার কোদালা ইউনিয়ন এবং দক্ষিণে রাজস্থলী উপজেলার বাঙ্গালহালিয়া ইউনিয়ন ও গাইন্দ্যা ইউনিয়ন অবস্থিত।
রাইখালী ইউনিয়ন কাপ্তাই উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দ্রঘোনা থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
রাইখালী ইউনিয়নের স্বাক্ষরতার হার ৪৩.৮৩%। এ ইউনিয়নে ২টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ২৪টি প্রাথমিক বিদ্যালয় রয়েছে।
রাইখালী ইউনিয়নে যোগাযোগের প্রধান সড়ক চট্টগ্রাম-কাপ্তাই সড়ক হয়ে চন্দ্রঘোনা ফেরীঘাট হয়ে রাইখালী সড়ক। প্রধান যোগাযোগ মাধ্যম সিএনজি চালিত অটোরিক্সা।
রাইখালী ইউনিয়নের উত্তর-পশ্চিম সীমান্ত দিয়ে প্রবাহিত হচ্ছে কর্ণফুলি নদী।
রাইখালী ইউনিয়নের প্রধান প্রধান হাট-বাজারগুলো হল রাইখালী বাজার, ডংনালা বাজার, বড়খোলা বাজার এবং কারিগরপাড়া বাজার।
বুদ্ধিদীপ্তকরণ
মনোবিজ্ঞানে, বুদ্ধিদীপ্তকরণ () হল একটি প্রতিরক্ষা পদ্ধতি যার মাধ্যমে অবচেতন দ্বন্দ্ব ও সে সম্পর্কিত আবেগের চাপ-সম্পন্ন জেরাপ্রবণতাকে বাধা দেবার জন্য কারণ অনুসন্ধান বা কারণ দর্শানোর মাধ্যমে সিদ্ধান্ত গ্রহণের প্রক্রিয়াকে ব্যবহার করা হয় - যেখানে চিন্তাকে ব্যবহার করা হয় অনুভূতিকে এড়িয়ে যাওয়ার জন্য। এর দ্বারা কোন ব্যক্তি আবেগের দিক থেকে কোন মানসিক চাপযুক্ত বিষয় থেকে নিজেকে বের করে নেয়। বুদ্ধিদীপ্তকরণ যৌক্তিককরণের সঙ্গে সম্পর্কিত হলেও এটি তা থেকে আলাদা, যা হল অযৌক্তিক আচরণের নকল-যৌক্তিক বিচার।
বুদ্ধিদীপ্তকরণ হল ফ্রয়েডের মৌলিক প্রতিরক্ষা পদ্ধতিগুলোর মদ্ধে অন্যতম। ফ্রয়েড বিশ্বাস করতেন যে, মানুষের স্মৃতির সচেতন ও অচেতন উভয় দৃষ্টিকোণ রয়েছে, এবং বুদ্ধিদীপ্তকরণ এমনভাবে কোন ঘটনার সচেতন বিশ্লেষণের ব্যবস্থা করে যে, তা কোন দুশ্চিন্তার উদ্রেক ঘটায় না।
বাংলাদেশে নিযুক্ত যুক্তরাজ্যের হাই কমিশনারদের তালিকা
সাধারণত কমনওয়েলথের সদস্য রাষ্ট্র সমূহ বিদেশে রাষ্ট্রদূত পাঠানোর পরিবর্তে হাই কমিশনার পাঠিয়ে থাকে। যদিও কারিগরি এবং ঐতিহাসিক পার্থক্য কিঞ্চিৎ পরিলক্ষিত হয়, তাদের কর্মকাণ্ড একই কার্যালয়ে সম্পন্ন হয়। নিম্নের ব্যক্তিবর্গ গণপ্রজাতন্ত্রী বাংলাদেশে নিযুক্ত ব্রিটিশ হাই কমিশনারের দায়িত্ব পালন করেছেন।
মালদ্বীপে অবস্থিত কূটনৈতিক মিশনের তালিকা
এই পাতাটি মালদ্বীপে অবস্থিত কূটনৈতিক মিশনের তালিকা। রাজধানী শহর মালেতে ৭টি দূতাবাস এবং হাই কমিশন রয়েছে। কিছু দেশসমূহের অন্য দেশের রাজধানীতে বা এ অঞ্চলের অন্য শহরে স্বীকৃত রাষ্ট্রদূত রয়েছে।
মালে
আ ব্রিফ হিস্ট্রি অব টাইম (চলচ্চিত্র)
আ ব্রিফ হিস্ট্রি অব টাইম () হল ১৯৯১ সালের জীবনীমূলক প্রামাণ্য চলচ্চিত্র। পদার্থবিদ স্টিভেন হকিংয়ের জীবনী অবলম্বনে চলচ্চিত্রটি পরিচালনা করেছেন এরল মরিস। চলচ্চিত্রটির শিরোনাম নেওয়া হয়েছে হকিংয়ের সর্বোচ্চ বিক্রিত বই "আ ব্রিফ হিস্টরি অব টাইম"-এর শিরোনাম থেকে। বইটিতে মূলত বিশ্বতত্ত্বের ব্যাখ্যা ছিল, কিন্তু চলচ্চিত্রটি হকিংয়ের জীবনী নিয়ে, যেখানে তার পরিবারের সদস্য, সহকর্মী এবং তার শৈশবের ধাত্রীর সাক্ষাৎকার নেওয়া হয়েছে। সঙ্গীতের সুর করেছেন ফিলিপ গ্লাস। চলচ্চিত্রটি সানড্যান্স চলচ্চিত্র উৎসবে প্রামাণ্যচিত্র বিভাগে সানড্যান্স গ্র্যান্ড জুরি পুরস্কার লাভ করে।
"আ ব্রিফ হিস্ট্রি অব টাইম" মূলত ইতিবাচক সমালোচনা অর্জন করে। পর্যালোচনা সংগ্রাহক ওয়েবসাইট রটেন টম্যাটোস-এ ১৭টি পর্যালোচনার ভিত্তিতে চলচ্চিত্রটির বর্তমান রেটিং ৯৪%। মেটাক্রিটিক-এ ১২ জন সমালোচকের পর্যালোচনার ভিত্তিতে চলচ্চিত্রটির রেটিং ৭৮/১০০, যা মূলত "ইতিবাচক পর্যালোচনা"র ইঙ্গিত দেয়। চলচ্চিত্র সমালোচক রজার ইবার্ট চলচ্চিত্রটিকে ২.৫/৪ রেটিং প্রদান করেন এবং পরিচালক মরিসের সাক্ষাৎকার প্রদানকারীদের তার তৈরিকৃত সেটে সাক্ষাৎকার গ্রহণের সমালোচনা করেন।
চলচ্চিত্রটি ১৯৯০-এর দশকের শুরুর দিকে ভিডিও ক্যাসেট ফরম্যাটে মুক্তি দেওয়া হয়। ক্রাইটেরিওন কালেকশন ২০১৪ সালের ১৫ এপ্রিল একটি ইস্যু মুক্তি দেয়।
মঙ্গোলিয়ায় অবস্থিত কূটনৈতিক মিশনের তালিকা
এটি মঙ্গোলিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর উলানবাটরে ২৪টি দূতাবাস রয়েছে। বেইজিং, সিওল, বা অন্যত্র অবস্থিত অন্যান্য অনেক দেশের অনাবাসিক দূতাবাসও রয়েছে।
দারখান
ইরডেনেট
জামিন-ঊদবেইজিং, চীন অবস্থিত:
সিওল, দক্ষিণ কোরিয়া অবস্থিত:
অন্যান্য স্থানে অবস্থিত:
অভিঘাত খাদ
পৃথিবী বা সৌরজগতের অন্যান্য বৃহৎ বস্তু যেমন চাঁদ, অন্যান্য গ্রহ ও তাদের উপগ্রহ, ইত্যাদির কঠিন পৃষ্ঠে গ্রহ-মধ্যবর্তী স্থান থেকে আগত অত্যন্ত উচ্চবেগসম্পন্ন কোন অপেক্ষাকৃত ক্ষুদ্রতর প্রাকৃতিক বস্তু আঘাত করলে বৃহৎ বস্তুটির পৃষ্ঠে যে বৃত্তাকার অবনমিত অঞ্চলের সৃষ্টি হয়, তাকে অভিঘাত খাদ () বলা হয়। এগুলি আগ্নেয়গিরির জ্বালামুখ থেকে ভিন্ন। এগুলির মধ্যবর্তী সমতল এলাকাটি খাদের আশেপাশের অঞ্চল থেকে কম উচ্চতায় থাকে এবং এগুলিকে ঘিরে থাকা বেষ্টনীগুলি বেশী উঁচু হয়।
যদি অভিঘাতপ্রাপ্ত গ্রহ বা উপগ্রহে অন্য কোন ভূতাত্ত্বিক প্রক্রিয়া না ঘটে থাকে, তাহলে তার সমগ্র পৃষ্ঠে অভিঘাত খাদগুলি দৃশ্যমান হয়, যেগুলি প্রায় ৪৬০ কোটি বছর ধরে ঘটে চলা বিভিন্ন বস্তুর সাথে ঐ গ্রহ বা উপগ্রহের সংঘর্ষের সাক্ষ্য বহন করে (যেমন চাঁদের পৃষ্ঠ)। অন্যদিকে যদি কোন গ্রহের পৃষ্ঠতলে ক্ষয়, গলন বা অন্যান্য কোন ভূতাত্ত্বিক প্রক্রিয়া বিদ্যমান থাকে (যেমন পৃথিবী বা মঙ্গলগ্রহে), তাহলে এই অভিঘাত খাদগুলি বিরল হয়, এমনকি অনুপস্থিতও থাকতে পারে।
সহজ পাঠ (বই)
সহজ পাঠ রবীন্দ্রনাথ ঠাকুরের লেখা একটি বাংলা ভাষা শেখার বই। এর দুটি সংস্করণে এই বইটি বাংলার ভাষা ও সাহিত্যের মৌলিক বিষয়গুলি বর্ণনা করে। প্রথম সংস্করণ (প্রথম ভাগ) বাংলা বর্ণমালার প্রাথমিক ধারণা, তাদের কাঠামো, উচ্চারণ শেখায় আর দ্বিতীয় সংস্করণ (দ্বিতীয় অংশ) একটি বাক্য, অনুচ্ছেদের মধ্যে শব্দ ব্যবহার এবং ছড়ার গঠন শেখায়।
বিখ্যাত ভারতীয় শিল্পী নন্দলাল বসু দ্বারা চিত্রিত এই বই দুটি বাংলা ভাষা শেখার অগ্রদূত।
সহজ পাঠ’ ১ম ও ২য় ভাগ প্রথম প্রকাশিত হয় শান্তিনিকেতনে ১৩৩৭ বঙ্গাব্দের বৈশাখ মাসে। এত বছর পরেও বাঙ্গালির মাতৃভাষায় শিশুপাঠ হিসেবে বই দুটির প্রয়োজন আগের মতই আছে। ‘সহজ পাঠ’ আজও অপ্রতিদ্বন্দ্বী। বর্ণ পরিচয়, শব্দ গঠন, ভাবপ্রকাশ সব আছে সহজ পাঠে। ছোটো ছোটো ঘটনার গ্র্যাফিক চিত্র দিয়ে ভরা পাঠগুলি। শিশুর মন সহজেই নিবেশিত হয় পাঠে। এতে শুধু লিখতে পড়তে সক্ষমতা বিকাশের বিচার হয় না, ভাষা থেকে ভাষা শিল্পের অর্থাৎ সাহিত্যের বোধ জন্মায় শিশুর। এখানেই রবীন্দ্রনাথের ‘সহজ পাঠ’- এর মহত্ব ও অভিনবত্ব।
আলী ইমাম (স্থপতি)
স্থপতি আলী ইমাম বাংলাদেশ প্রকৌশল বিশ্ববিদ্যালয় থেকে স্থাপত্য বিষয়ে বিএসসি ডিগ্রি অর্জন করেছেন। এরপরে ইউনিভার্সিটি কলেজ লন্ডন (ইউসিএল) থেকে উচ্চতর শিক্ষা গ্রহণ করেন।স্থাপত্য অধিদপ্তরে কাজ করেছেন। আলী ইমাম আর্কিটেক্টস্‌-এর সাথে যুক্ত। নর্থ-সাউথ বিশ্ববিদ্যালয়ের খণ্ডকালীন শিক্ষক
তিনি বাংলাদেশের রাজধানী ঢাকায় অবস্থিত বঙ্গবন্ধু নভোথিয়েটার নামক নক্ষত্রশালাটির নকশা করেছেন।
সোনারপুর উত্তর বিধানসভা কেন্দ্র
সোনারপুর উত্তর(বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ ২৪ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৫১নং সোনারপুর উত্তর বিধানসভা কেন্দ্রটি গঠিত হয়েছে যথাক্রমে রাজপুর সোনারপুর পৌরসভার ১ থেকে ৭ এবং ২৫ থেকে ৩৩ নং ওয়ার্ডগুলি এবং বনহুগলী-১,বনহুগলী-২,কামরাবাদ,খেয়াদহ-১ এবং খেয়াদহ-২ গ্রামপঞ্চায়েতগুলি সোনারপুর সিডি ব্লকের অন্তর্গত।
সোনারপুর উত্তর বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে সোনারপুর উত্তর বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত ছিল।
২০১১ সালে তৃণমূল কংগ্রেস এর ফিরদৌসি বেগম, সিপিআই(এম) এর শ্যামল নস্করকে পরাজিত করেন।
২০০৬ সালের নির্বাচনে, সিপিআই (এম) এর শ্যামল নস্কর সোনারপুর (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের নির্মলচন্দ্র মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের নির্মলচন্দ্র মণ্ডল সিপিআই (এম) এর আভা মণ্ডলকে পরাজিত করেন। ১৯৯৬ এবং ১৯৯১ সালে সিপিআই (এম) এর ভদ্রেশ্বর মণ্ডল 
কংগ্রেসের নির্মল মণ্ডলকে পরাজিত করেন এবং ১৯৮৭ সালে কংগ্রেসের সোভারঞ্জন সরদারকে পরাজিত করেন। সিপিআই (এম) এর গঙ্গাধর নস্কর ১৯৮২ সালে আইসিএসের রামকান্ত মণ্ডলকে পরাজিত এবং ১৯৭৭ সালে কংগ্রেসের গৌরহরি সরদারকে পরাজিত করেন।
সিপিআই এর কানসারি হালদার ১৯৭২ সালে জয়ী হন। সিপিআই (এম) এর গঙ্গাধর নস্কর ১৯৭১, ১৯৬৯ এবং ১৯৬৭ সালে জয়ী হন। সিপিআইয়ের খগেন্দ্র কুমার রায়চৌধুরী ১৯৬২ সালে জয়ী হন।
ন হন্যতে
ন হন্যতে মৈত্রেয়ী দেবী লিখিত ১৯৭৪ সালে প্রকাশিত একটি আত্মজীবনীমূলক উপন্যাস। এটির জন্য লেখিকা ১৯৭৬ সালে সাহিত্য অকাদেমি পুরস্কার লাভ করেন। রোমানীয় দার্শনিক মিরচা এলিয়েড লিখিত তাদের সম্পর্ক ভিত্তিক উপন্যাস লা নুই বেঙ্গলীর প্রতিক্রিয়া স্বরূপ এই উপন্যাসে মৈত্রেয়ী দেবী নিজের বিবৃতি তুলে ধরেছেন।এটি ১৯৭৩ সালের সেপ্টেম্বর মাসে লেখা হয়।
১৯৩০ সালে কলকাতায় মৈত্রেয়ী দেবীর বাবা, প্রফেসর সুরেন্দ্রনাথ দাশগুপ্তর কাছে পড়তে আসেন রোমানিয় মিরচা এলিয়েড। মৈত্রেয়ী দেবীর তখন ১৬ বছর বয়স। মেয়ের বুদ্ধিমত্তায় গর্বিত মৈত্রেয়ী দেবীর বাবা ওনাকে সেই সময় অপেক্ষা সংস্কারমুক্ত শিক্ষার পরিবেশে বড় করেছিলেন। নিজের প্রিয় ছাত্র মিরচা এলিয়েডের সাথে মেয়েকে অধ্যয়ন করতেও উৎসাহিত করেন উনি। মৈত্রেয়ী দেবীর কথায় উনি এবং মিরচা এলিয়েড ছিলেন যেন ওনার বাবার যাদুঘরের দুই প্রিয় নমুনা। এরই মধ্যে মিরচা এবং মৈত্রেয়ী একে অন্যের ঘনিষ্ঠ হয়ে ওঠেন। তাদের গুপ্ত ভালবাসা সম্পর্কে অবহিত হবার পর মৈত্রেয়ী দেবীর বাবা মিরচাকে তাঁদের বাড়ী ছেড়ে চলে যেতে বলেন।
তাদের সম্পর্কের ওপর ভিত্তি করে রোমানিয়নে লেখা মিরচার উপন্যাস মৈত্রেয়ী প্রকাশিত হয় ১৯৩৩ সালে। ১৯৫০ সালে লা নুই বেঙ্গলী নামে ফরাসি ভাষায় অনুদিত হওয়ার অব্যবহিত পড় বইটি চূড়ান্ত সাফল্য অর্জন করে। ১৯৩৮-৩৯ সালে প্রফেসর দাশগুপ্ত ইউরোপ সফরে গিয়ে বইটি সম্পর্কে জানতে পারেন ও দেশে ফিরে মেয়েকে জানান। ১৯৫৩ সালে ইউরোপ সফরকালীন মৈত্রেয়ী দেবীর নাম শুনে কিছু রোমানিয় জানান তারা ওনার সম্বন্ধে বই পড়েছেন। কিন্তু তখনও বইয়ের বিষয়বস্তু নিয়ে তাঁর কোনো ধারণা ছিলনা। ১৯৭২ সালে এলিয়েডের ঘনিষ্ঠ বন্ধু সেরগুই কলকাতায় থাকাকালীন তার কাছ থেকে মৈত্রেয়ী দেবী জানতে পারেন বইতে মিরচা তাঁদের শারীরিক সম্পর্ক নিয়ে লিখেছেন। এক বন্ধুর সাহায্যে ফরাসি থেকে অনুবাদ করিয়ে উনি বইটি পড়েন ও গভীরভাবে মর্মাহত হন। ন হন্যতে লেখার মাধ্যমে মৈত্রেয়ী দেবী মিরচা এলিয়েডের কল্পনাপ্রসূত লেখার বিরোধিতা করে জীবনের ওই অধ্যায় সম্বন্ধে নিজের বক্তব্য তুলে ধরেছেন।
১৯৭৩ সালে শিকাগো বিশ্ববিদ্যালয় থেকে মৈত্রেয়ী দেবীকে আমন্ত্রণ জানানো হয় রবীন্দ্রনাথ ঠাকুরকে নিয়ে বলবার জন্য। উনি এই সময় না জানিয়ে মিরচা এলিয়েডের, যিনি তখন ওই বিশ্ববিদ্যালয়ের অধ্যাপক ছিলেন, দপ্তরে হাজির হন। যে দুই মাস মৈত্রেয়ী দেবী ওখানে ছিলেন, তার মধ্যে দুজনের একাধিকবার দেখা হয়। বইতে মিরচা তাদের শারীরিক সম্পর্ক নিয়ে যে মিথ্যাচারণ করেছেন তার কারণ জানতে চান উনি। মিরচা কথা দেন মৈত্রেয়ী দেবীর জীবিতকালে তাঁর বইয়ের ইংরাজি অনুবাদ প্রকাশিত হবে না। ১৯৯০ সালে তাঁর মৃত্যুর চার বছর বাদে, ১৯৯৪ সালে লা নুই বেঙ্গলী বেঙ্গল নাইটস নামে ইংরাজিতে প্রকাশিত হয় ইউনিভারসিটি ওফ শিকাগো প্রেস থেকে।
মিরচা এলিয়েডের লা নুই বেঙ্গলীর উপর ভিত্তি করে ১৯৮৮ সালে নিকোলাস ক্লতজ পরিচালিত দ্যা বেঙ্গলী নাইট চলচ্চিত্রে হিউগ গ্রান্ট ও সুপ্রিয়া পাঠক যথাক্রমে মিরচা এলিয়েড ও মৈত্রেয়ী দেবীর চরিত্রে অভিনয় করেন।
সঞ্জয় লীলা বনশালি পরিচালিত ও সালমান খান, ঐশ্বর্যা রাই এবং অজয় দেবগন অভিনিত ১৯৯৯ সালে মুক্তিপ্রাপ্ত হিন্দিভাষী চলচ্চিত্র হাম দিল দে চুকে সনম ন হন্যতে থেকে আংশিক অনুপ্রাণিত। যদিও চলচ্চিত্রে তার ঋণস্বীকার করা হয়নি। এখানে ঐশ্বর্যা রাই মৈত্রেয়ী দেবীর ও সালমান খান মিরচা এলিয়েডের চরিত্রে অভিনয় করেন।
কৃষ্ণগহ্বর এবং শিশুমহাবিশ্ব ও অন্যান্য রচনা
কৃষ্ণগহ্বর এবং শিশুমহাবিশ্ব ও অন্যান্য রচনা হল ইংরেজ পদার্থবিদ স্টিভেন হকিং রচিত জনপ্রিয় বিজ্ঞান বিষয়ক বই। বইটি ১৯৯৩ সালে প্রকাশিত হয়। বইটির মূল নাম ব্ল্যাক হোলস অ্যান্ড বেবি ইউনিভার্সেস অ্যান্ড আদার এসেস। বইটি বাংলায় অনুবাদ করেন শত্রুজিৎ দাশগুপ্ত এবং প্রকাশিত হয় "বাউলমন প্রকাশন" থেকে।
বইটি স্টিভেন হকিং রচিত প্রবন্ধ ও লেকচারের সংকলন। এতে মূলত কৃষ্ণ বিবর নিয়ে আলোচনা হয়েছে এবং কেন এই বিষয়টি গুরুত্বপূর্ণ সে সম্পর্কে আলোকপাত করা হয়েছে। হকিং কৃষ্ণ বিবরের তাপগতিবিজ্ঞান, মহাকর্ষীয় আপেক্ষিকতা, সাধারণ আপেক্ষিকতা, কোয়ান্টাম বলবিজ্ঞান বিষয় তুলে ধরেন। এছাড়া হকিং তার যৌবনকাল এবং মোটর নিউরন রোগে আক্রান্ত হওয়ার পরের জীবনকালের বর্ণনা দিয়েছেন।
বইয়ের সূচিপত্রগুলি হল:
নান্দীকার
নান্দীকার () ভারতের একটি থিয়েটার গ্রুপ। পশ্চিমবঙ্গ রাজ্যের কলকাতায় এই গোষ্ঠীর সদর দফতর রয়েছে। তবে সারা বিশ্বে থিয়েটার গ্রুপটি কাজ করে।
নান্দীকার ২৯ শে জুন, ১৯৬০ সালে শুরু হয়, যখন অজিতেশ বন্দ্যোপাধ্যায় ও অসিত বন্দ্যোপাধ্যায় এবং তৎকালীন তরুণ থিয়েটারদ ব্যক্তিত থিয়েটার গ্রুপ ভেঙ্গে বেরিয়ে আসেন এবং নতুন দলের গঠন করেন, যেখানে অজয় গাঙ্গুলী, সত্যেন মিত্র, দীপেন সেনগুপ্ত, পরে কেয়া চক্রবর্তী, বিভাষ চক্রবর্তী এবং রুদ্রপ্রসাদ সেনগুপ্তের সাথে তারা যোগ দেন।
গোষ্ঠীর প্রাথমিক প্রযোজনাগুলি প্রধানত অ-ভারতীয় নাটকের রূপান্তর, যেমন নাট্যকারার সন্ধ্যানে ছয়টি চরিত্র (লুইগি পিরান্ডাল'স সিক্স চারাক্টর্স ইন সার্চ অফ অ্যান অথর), মঞ্জুরি আমের মঞ্জুরি (চেখভ'স চেরি অর্চার্ড), জোখাঁ ইকা (অর্ণল্ড ওয়াস্কারের রুটস), শের আফগান ( পিরান্ডেলোর হেনরি IV) এবং টিন পিয়াসার পালা (বার্টোল্ট ব্রেচটের থ্রিপনি ওপেরা)। তারা রবীন্দ্রনাথ ঠাকুরের চার অধ্যায়ও প্রযোজনা করেছে।
১৯৭০ দশকের শেষের দিকে, প্রথম আসিত বন্দ্যোপাধ্যায় এবং তারপর অজিতেশ বন্দ্যোপাধ্যায় দল ছেড়ে চলে যান। রুদ্রপ্রসাদ সেনগুপ্তকে প্রধান পরিচালক হিসেবে, একটি নতুন যুগ শুরু হয়, এবং নন্দীকার একটি বিশুদ্ধ কর্মভিত্তিক-ভিত্তিক থিয়েটার গ্রুপ থেকে একটি প্রতিষ্ঠানের সাথে বিভিন্ন ধরনের প্রকল্পে পরিণত হয়, যার মধ্যে বার্ষিক ন্যাশনাল থিয়েটার ফেস্টিভ্যাল রয়েছে।
দলের বর্তমান অভিনেত্রী এবং অভিনেতাদের মধ্যে সোয়াতিলখানা সেনগুপ্ত, যিনি সত্যজিৎ রায়ের চলচ্চিত্র ঘরে বাইরে (হোম ও দ্য ওয়ার্ল্ড) (1984) এবং রোনালদ জফেরের সিটি অফ জয় (199২), গউতাম  হালদার, (তিনি দলটি রেখেছেন এবং গঠন করেছেন একটি নতুন দল, প্রাথমিকভাবে দলের পরিচালক হয়ে উঠছেন), দেবশ্নকার হালদার, সোহিনী সেনগুপ্ত হালদার, যিনি অপর্ণা সেনের ছবি পারমিতার একদিন (২000) এবং রুদ্রপ্রসাদ সেনগুপ্ত নিজেকে অভিনয় করেছিলেন। নন্দীকার প্রযোজনায় অভিনয় ছাড়াও তিনি বার্নার্ডো বার্টোলুকির লিটল বুদ্ধে (1993) অভিনয় করেছেন।
নন্দীকার নিয়মিত সারা ভারতে কাজ করে। তবে, গত এক দশকে এই গ্রুপটি ভারত, বাংলাদেশ, জার্মানি, সুইডেন, যুক্তরাজ্য এবং মার্কিন যুক্তরাষ্ট্রসহ বেশ কয়েকটি দেশে নাটক পরিচালনা করেছে।
নখাগ্রে ব্রহ্মাণ্ড
নখাগ্রে ব্রহ্মাণ্ড হল স্টিভেন হকিং রচিত তত্ত্বীয় পদার্থবিজ্ঞান বিষয়ক বই। এটি ২০০১ সালে প্রকাশিত হয়। বইটিকে ১৯৮৮ সালে প্রকাশিত মাল্টি-মিলিয়ন-কপি বিক্রি হওয়ার "কালের সংক্ষিপ্ত ইতিহাস" বইয়ের অনুবর্তী পর্ব বলে গণ্য করা হয় এবং এতে কিছু বিষয় হালনাগাদ করা হয়।
হকিং এই বইতে লুকাসীয় অধ্যাপকের কাজ সম্পর্কিত বিভিন্ন বিষয় সাধারণ পাঠকদের নিকট তুলে ধরেছেন, যেমন গদেল ইনকম্পিটনেস থিওরম, এবং কোয়ান্টাম বলবিজ্ঞানের পি-ব্রান্স। তিনি আধুনিক পদার্থবিজ্ঞানের ইতিহাস ও মূলনীতি সম্পর্কে ধারণা প্রদান করেন। তিনি আইনস্টাইনের আপেক্ষিকতার সাধারণ তত্ত্ব ও রিচার্ড ফেনম্যানের ধারণাকে সমন্বয় করে একটি একত্রিত সম্পূর্ণ তত্ত্ব দাড় করার চেষ্টা করেন, যার মাধ্যমে মহাবিশ্বে যা ঘটছে তা সম্পর্কিত বিস্তারিত বিবরণ দেওয়া সম্ভব হবে।
"দ্য ইউনিভার্স ইন আ নাটশেল" বইটি ২০০২ সালে বিজ্ঞান বিষয়ক বই শাখায় অ্যাভেন্টিস পুরস্কার লাভ করে।
সমীর মণ্ডল
সমীর মণ্ডল (জন্ম ১৩ই মার্চ, ১৯৫২) একজন জলরঙ শিল্পী।
পশ্চিমবঙ্গের উত্তর চব্বিশ পরগণার একটি ছোট গ্রাম বাল্টিতে সমীর মণ্ডলের জন্ম। উনি ১৯৭৫ সালে গভর্নমেন্ট কলেজ অফ আর্ট এন্ড ক্রাফট থেকে চারুকলায় স্নাতক হন। এর পর উচ্চশিক্ষার জন্য উনি জার্মানি পাড়ি দেন।
আসাদাবাদ জেলা
আসাদাবাদ জেলা আফগানিস্তানের কুনার প্রদেশের ১৫টি জেলার মধ্যে অন্যতম একটি জেলা। এটি আসাদাবাদ শহরের অন্তর্ভুক্ত যেটি জেলাটির কেন্দ্রীয় অঞ্চল হিসেবে বিবেচিত। জেলাটি কুনার প্রদেশের পাশাপাশি অবস্তান করছে। এছাড়াও এটি প্রদেশের কেন্দ্রীয় অংশে অবস্থান করছে। জেলাটির মধ্যে ১২ টি বড় এবং ছোট মিলিয়ে গ্রাম রয়েছে, তবে অধিকাংশ এলাকা পর্বতমালায় বেষ্টিত হয়ে আছে যার ফলে চাষের জন্য যথেষ্ট জমি এখানে সহজলভ্য নয়।
২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫২,৪৭২, যার মধ্যে প্রায় সকলেই পশতু সম্প্রদায়ের।
উপমন্যু চট্টোপাধ্যায়
উপমন্যু চট্টোপাধ্যায় () (জন্ম 1959) একজন ভারতীয় সরকারি কর্মচারী যিনি বর্তমানে ভারতের পেট্রোলিয়াম ও প্রাকৃতিক গ্যাস নিয়ন্ত্রক বোর্ডের যুগ্ম সচিব হিসাবে কাজ করেন। তিনি মহারাষ্ট্র ক্যাডার থেকে 1983 সালের ব্যাচের থেকে ইন্ডিয়ান অ্যাডমিনিস্ট্রেটিভ সার্ভিসের অফিসার।
তিনি একজন সাহিত্যিক এবং তার  উপন্যাস "ইংলিশ,অগাস্ট" এর জন্য পাঠকসমাজে বহুল পরিচিত। নামক একটি চলচ্চিত্র তার এই উপন্যাস অবলম্বনে নির্মিত হয়েছে।
চ্যাটার্জী বেশ কিছু ছোট গল্প লিখেছেন যার মধ্যে ""দি এসাসিনেশন অফ ইন্দিরা গান্ধী"" এবং "ওয়াচিং থিম" বিশেষ করে উল্লেখযোগ্য। তাঁর সবথেকে বিক্রিত উপন্যাস হল ইংলিশ, অগাস্ট : এবং ইন্ডিয়ান স্টোরি (যেটিকে পরবর্তীতে একটি চলচ্চিত্রের রূপ দেওয়া হয়), ১৯৮৮ সালে প্রকাশিত হয় এবং বহুবার এই বইটি পুনর্মুদ্রিত হয়েছে । " Punch পত্রিকার একটি পর্যালোচনায় এই উপন্যাসটি কে বলা হয়েছে "সুন্দরভাবে লিখিত ... ইংরেজী, আগস্ট একটি অসাধারণ বুদ্ধিদীপ্ত এবং মনোরঞ্জনকারী উপন্যাস এবং বিশেষত তাদের জন্য যারা আধুনিক ভারতবর্ষ সম্পর্কে আগ্রহী" । উপন্যাস একটি অল্প বয়স্ক পশ্চিমা ভারতীয় সরকারি কর্মচারী যার কল্পনা নারী, সাহিত্য, আর নরম ওষুধের দ্বারা প্রভাবিত হয় এবং উপন্যাসটি অগস্ত্য সেন'কে অনুসরণ করে। মাদনার ছোট প্রাদেশিক শহরে পোস্ট করা তরুণ কর্মকর্তা "প্রকৃত ভারত" এর এই সুস্পষ্ট বিবরণটি "দ্য অগস্ত্য সেনের বছরের লাঠিগুলির একটি মজার, চিত্তাকর্ষক বিবরণ", দ্য অবজারভারের একটি সমালোচক দ্বারা বর্ণনা করা হয়েছে।
তার দ্বিতীয় উপন্যাস, দ্য লাস্ট বার্ডেন, ১৯৯৩ সালে প্রকাশিত হয়। বিংশ শতাব্দীর শেষে  এই উপন্যাস একজন ভারতীয় পরিবারে জীবনকে পুনরুজ্জীবিত করে। "তিনি মাম্মারিজ অফ টি ওয়েলফেয়ার স্টেট, ২০০০ সালের শেষের দিকে ইংরেজি, আগস্টের একটি দ্বিতীয় ভাগ হিসাবে প্রকাশিত হয়।" তাঁর চতুর্থ উপন্যাস, ওয়েট লস, দি ডার্ক কমেডি, 2006 সালে প্রকাশিত হয়েছিল। ২০১০ সালে প্রকাশিত তাঁর পঞ্চম উপন্যাস ওয়ে টু গো, হল দ্য লাস্ট বার্ডেন উপন্যাসের একটি সিকুয়েল। তাঁর সবচেয়ে সাম্প্রতিক কাজ ২০১৪ সালে প্রকাশিত ফেরি টেলস এত ফিফটি, অন্য ধরনের অন্ধকার কমেডি যা পরী কাহিনী এবং বাস্তবতা এর ফ্যান্টাসি সম্মিলন করে।
Anjana Sharma equates Upamanyu's vision of humanity with W.B. Yeats. She writes, "Eighty years apart, cultures, civilisations, even craft and temperament apart, Yeats and Chatterjee share an identical vision of a de-centered, de-natured world." মুকুল দীক্ষিত বলেন যে চ্যাটার্জি প্রথমবারের মতো পশ্চিমী শহুরে ভারতীয়দের একটি "নতুন শ্রেণী" নিয়ে দৃষ্টি নিবদ্ধ করেন, যারা আঞ্চলিক এবং ভারতের ইংরেজী কথাসাহিত্যকে উপেক্ষা করে। তিনি ঘোষণা করেন যে চ্যাটার্জীর কল্পনা কাফকার মত উর্বর; তার দুঃখজনক ইন্দ্রিয় হিসাবে কামু এর হিসাবে তীব্র; জীবনের অদ্ভুত-কৌতুক (শ্লোক) তার বোঝার মিলন কুন্ডার এবং শেল গর্জন করা সঙ্গে সমান হয়।
২009 সালে, তিনি সমসাময়িক সাহিত্যে তাঁর "অনুকরণীয় অবদান" স্বীকৃতি স্বরূপ  অফিসার দ্য ল'অরড্রে ডে আর্টস এট দেস লেটরেসকে তাকে পুরস্কার প্রদান করে।" ২004 সালের আগে, কল্যাণ রাষ্ট্রের স্মৃতিচারণায় তিনি সাহিত্য একাডেমি পুরস্কার লাভ করেন। ২০১৪ সালে 'দ্য ওয়ে টু গো' দ্য হিন্দু বেস্ট ফিকশন অ্যাওয়ার্ডের জন্য তালিকাভুক্ত করা হয়েছিল।
বাংলা থিয়েটার
বাংলা ভাষায় অভিনীত থিয়েটারকেই প্রাথমিকভাবে বাংলা থিয়েটার বুঝায়।
বাংলা থিয়েটার প্রধানত পশ্চিমবঙ্গ এবং বাংলাদেশে সঞ্চালিত হয়। সম্ভবত এই শব্দটি কিছু হিন্দি থিয়েটারকেও বুঝাতে পারে যা বাঙালি জনগণের দ্বারা গৃহীত হয়েছে।
ব্রিটিশ শাসনের সময়ে বাংলা থিয়েটারের উৎপত্তি হয়েছে। ১৯ শতকের প্রথম দিকে ব্যক্তিগত বিনোদন হিসাবে এটি শুরু হয়েছিল। স্বাধীনতার প্রাক্কালে, বাংলা থিয়েটারগুলি ব্রিটিশ রাজের অপছন্দের বিষয়গুলি প্রকাশের ক্ষেত্রে একটি গুরুত্বপূর্ণ ভূমিকা পালন করেছিল। ১৯৪৭ সালে ভারত স্বাধীন হওয়ার পর পশ্চিমবঙ্গে বামপন্থী আন্দোলন থিয়েটারকে সামাজিক সচেতনতার একটি হাতিয়ার হিসেবে ব্যবহার করেছিল। থিয়েটার কিছু অনন্য বৈশিষ্ট্য এখনো যোগ করেছে এবং সেগুলির শক্তিশালী প্রভাব আছে। এই দলগুলো বাণিজ্যিক বাংলা থিয়েটার থেকে মতাদর্শগতভাবে নিজেদের পার্থক্য বজায় রেখেছে।
পশ্চিমবঙ্গের অনেক থিয়েটারগুলিকে বিস্তৃতভাবে কলকাতা ভিত্তিক থিয়েটার এবং গ্রামীণ থিয়েটারে ভাগ করা যায়। বাংলা ভাষাভাষী অঞ্চলের বাইরে, "বাংলা থিয়েটার" শব্দটি মূলত কলকাতা ভিত্তিক গোষ্ঠীকে বোঝায়, যেহেতু পল্লী থিয়েটার কম সুবিখ্যাত। দুই ধরনের থিয়েটারের ফর্ম এবং কন্টেন্ট অনুরূপ, কিন্তু কলকাতা-ভিত্তিক থিয়েটারগুলিতে ভাল তহবিল এবং অভিনেতা-অভিনেত্রী যুক্ত থাকে। এর প্রধান কারণ হল  একটি বৃহত্তর দর্শকের কাছে অভিনয়ের জন্য কলকাতায় গ্রামাঞ্চলে থেকে দক্ষ শিল্পীদের আগমন।
এছাড়াও বাংলা লোক থিয়েটারগুলিও রয়েছে। এই সব লোক থিয়েটারগুলিতে পশ্চিমবঙ্গ ও বাংলাদেশে কথিত বাংলা ভাষার অনেক উপভাষা  উচ্চারিত হয়। বৃহত্তর বাংলা থিয়েটার কলকাতায় কথিত উপভাষা ব্যবহার করে আর বাংলা লোক থিয়েটারগুলি অন্যান্য  উপভাষায় অভিনয় করা হয়ে থাকে।
বাংলার পশ্চিমবঙ্গ এবং বাংলাদেশের গ্রামাঞ্চলে বাণিজ্যিকভাবে চালানো যাত্রা নামে আরেকটি বাঙালি বা বাংলা থিয়েটার রয়েছে। যাত্রার সবচেয়ে উল্লেখযোগ্য বৈশিষ্ট্যগুলি প্রথাগত বাদ্যযন্ত্রের বিস্তৃত ব্যবহার ও অতি-অভিনব। বর্তমানে গল্পগুলির সংকটের জন্য যাত্রার আধুনিকীকরণ করা হয়েছে। অনেক জনপ্রিয় বাঙালি চলচ্চিত্র শিল্পীরা যাত্রায় অংশ নেয়।
হিন্দী থিয়েটার যা বাঙ্গালী জনগণের দ্বারা গৃহীত হয়, ১৯৯৫ সালে শ্যামনান্দ্র জালানের অধীনে অনামিকা দিয়ে শুরু করে উষা গাঙ্গুলী পরিচালিত রংগাকারমী (১৯৭৬) এবং পাদটিক (১৯৭২) পদাতিক দ্বারা প্রযোজনা করা হয়েছে।
১৯ শতকের শেষের দিকে এবং ২০ তম শতাব্দীতে থিয়েটারগুলির নিজস্ব বাংলা সঙ্গীত ছিল। এই থিয়েটার সঙ্গীত বিষয়ে গিরিশচন্দ্র ঘোষ অগ্রণী ছিল; তার আগে বাংলা থিয়েটারের যুগে থিয়েটার সঙ্গীতের ভিত্তি স্থাপন হয়েছিল, এবং তার মৃত্যুর পর বাংলা থিয়েটার সঙ্গীত আরো পরীক্ষামূলক হয়ে ওঠে। গিরিশ চন্দ্রের যুগে, সমস্ত স্তর-নাটকগুলিতে কিছু প্রথাগত বাংলা সংগীত, এবং নৃত্য-গায়ক, যেগুলি নাটকগুলি শুরু হওয়ার আগে এবং নাটকের মধ্যে ব্যবহার করা হত। পৌরাণিক নাটকগুলির মধ্যে কীর্তনাঙ্গের গান থাকবে, মহাকাব্যগুলিতে খ্যামটার মতো আদিবাসী শৈলী অন্তর্ভুক্ত হবে, এবং কমেডি এবং নাটকীয় নাটকগুলির মধ্যে প্রায়ই নিধু বাবু দ্বারা টপ্পা গানগুলি অন্তর্ভুক্ত হয়।
ম্যাডিসন ওলফে
ম্যাডিসন ওলফে (জন্ম অক্টোবর ১৬, ২০০২) হলেন একজন মার্কিন অভিনেত্রী। তিনি ২০১২ সালে মুক্তিপ্রাপ্ত উত্তেজনাময় ঘটনা সমৃদ্ধ দৃশ্যকাব্যের চলচ্চিত্র "অন দ্য রোড"-এ অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন, এছাড়াও ২০১৪ সালে তিনি মার্কিন টেলিভিশন চ্যানেল এইচবিও-এ প্রচারিত অপরাধমূলক দৃশ্যকাব্যিক কাহিনী সংকলনের মার্কিন ধারাবাহিক "দ্য ডিটেক্টিভ"-এ অভিনয়ের মাধ্যমে ছোট পর্দার অভিনয় জগৎতে প্রবেশ করেন। তিনি ২০১৬ সালে মুক্তিপ্রাপ্ত অধীরতামূলক দৃশ্যকাব্যের জনপ্রিয় মার্কিন চলচ্চিত্র "দ্য কনজুরিং ২"-এ অভিনয় করেন।
ওলফের বোন, মেগানও একজন অভিনেত্রী।
ওলফে, উত্তেজনাময় ঘটনা সমৃদ্ধ দৃশ্যকাব্যের চলচ্চিত্র "অন দ্য রোড"'-এ অভিনয় করার মাধ্যমে চলচ্চিত্র অভিনেত্রী হিসেবে আত্বপ্রকাশ করেন, যেখানে তিনি "ডডি লি" নামক চরিত্রে অভিনয় করেন। এর পরবর্তীতে তিনি ২০১২ সালে মুক্তিপ্রাপ্ত রাজনৈতিক বিদ্রুপমূলক হাস্যরসাত্বক দৃশ্যকাব্যের মার্কিন চলচ্চিত্র "দ্য ক্যাম্পেইন" এবং ২০১৪ সালে মুক্তিপ্রাপ্ত অধীরতামূলক মার্কিন চলচ্চিত্র "ডেভিল'স ডিউ"-এ হাজির হন। ওলফে, ২০১৫ সালে মুক্তিপ্রাপ্ত জীবনীবিষয়ক দৃশ্যকাব্যের মার্কিন হাস্যরস চলচ্চিত্র "জয়"-এ জার্মান-মার্কিন অভিনেত্রী এলিজাবেথ রোজম-এর তরুনী সংস্করনে অভিনয় করেন। এর পরে তিনি অধীরতামূলক দৃশ্যকাব্যের জনপ্রিয় মার্কিন চলচ্চিত্র "দ্য কনজুরিং ২"-এ অভিনয় করেন, চলচ্চিত্রটি পরিচালনা করেছেন অষ্ট্রেলীয় পরিচালক জেমস ওয়ান। যেটি মুক্তি পায় ২০১৬ সালের ১০ই জুন। সর্বশেষ তিনি ২০১৭ সালে মুক্তিপ্রাপ্ত রোমাঁঞ্চকর কাহিনীসমৃদ্ধ মার্কিন চলচ্চিত্র "আই কিল জায়েন্টস"-এ মার্কিন অভিনেত্রী জো সালডানা-এর বিপরীতে অভিনয় করেছেন, চলচ্চিত্রটি পরিচালনা করেছেন ড্যানিশ পরিচালক এন্ডার্স ওয়াল্টার।
চীনে অবস্থিত কূটনৈতিক মিশনের তালিকা
এটি গণপ্রজাতন্ত্রী চীনে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর বেইজিংয়ে ১৬৬টি দূতাবাস রয়েছে। এই তালিকায় অবৈতনিক কনস্যুলেট, কনসুলার এজেন্সি এবং হংকংকে অন্তর্ভুক্ত করা হয়নি।
জার্মানির দূতাবাস, ঢাকা
জার্মান দূতাবাস ঢাকা হচ্ছে বাংলাদেশে অবস্থিত জার্মানির কূটনৈতিক মিশন।
দূতাবাসটি ঢাকার গুলশান এভিনিউয়ে অবস্থিত।
আর্জুমান্দ বানু
আর্জুমান্দ বানু হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১৪ (সংরক্ষিত নারী আসন-১৪) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে বৃহত্তর নোয়াখালী থেকে নির্বাচিত সংরক্ষিত মহিলা আসনের সর্বপ্রথম সংসদ সদস্য।
খুরশীদা ময়েজউদ্দিন
খুরশীদা ময়েজউদ্দিন হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩০৮ (সংরক্ষিত নারী আসন-৮) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে বৃহত্তর ময়মনসিংহ থেকে নির্বাচিত সংরক্ষিত মহিলা আসনের সর্বপ্রথম সংসদ সদস্য।
ওয়াজ্ঞা ইউনিয়ন
ওয়াজ্ঞা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।
ওয়াজ্ঞা ইউনিয়নের আয়তন ১২,১৬০ একর (৪৯.২১ বর্গ কিলোমিটার)।
২০১১ সালের পরিসংখ্যান অনুযায়ী ওয়াজ্ঞা ইউনিয়নের লোকসংখ্যা ৮,৫৭২ জন। এর মধ্যে পুরুষ ৪,৭৬০ জন এবং মহিলা ৩,৮১২ জন।
কাপ্তাই উপজেলার সর্ব-উত্তরে ওয়াজ্ঞা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের দক্ষিণ-পশ্চিমে চন্দ্রঘোনা ইউনিয়ন, দক্ষিণে কর্ণফুলি নদী, চিৎমরম ইউনিয়ন, পূর্বে কাপ্তাই ইউনিয়ন ও রাঙ্গামাটি সদর উপজেলার মগবান ইউনিয়ন, উত্তরে কাউখালী উপজেলার ঘাগড়া ইউনিয়ন এবং পশ্চিমে চট্টগ্রাম জেলার রাঙ্গুনিয়া উপজেলার ইসলামপুর ইউনিয়ন ও হোসনাবাদ ইউনিয়ন অবস্থিত।
ওয়াজ্ঞা ইউনিয়ন কাপ্তাই উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কাপ্তাই থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
ওয়াজ্ঞা ইউনিয়নের স্বাক্ষরতার হার ৪৩.৯৩%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
ওয়াজ্ঞা ইউনিয়নে যোগাযোগের প্রধান সড়ক চট্টগ্রাম-কাপ্তাই সড়ক ও বড়ইছড়ি-রাঙ্গামাটি সড়ক। সব ধরণের যানবাহনে যোগাযোগ করা যায়।
ওয়াজ্ঞা ইউনিয়নের দক্ষিণ সীমান্ত দিয়ে প্রবাহিত হচ্ছে কর্ণফুলি নদী।
ওয়াজ্ঞা ইউনিয়নের প্রধান হাট-বাজার হল বড়ইছড়ি বাজার।